Salibandyn Suomen Cup (miehet)

Kouvolan Lakritsi Suomen Cup (myös Salibandyn Suomen Cup) on cup-järjestelmänä pelattava valtakunnallinen salibandykilpailu, johon voivat osallistua suomalaiset salibandyjoukkueet sarjatasosta riippumatta. Liiga- ja Divarijoukkueiden osallistuminen cupiin on pakollista. Miesten Cupin finaalin voittajajoukkue saa palkinnoksi 10 000 € ja häviäjä 5 000 €. == Sarjajärjestelmä == 1.-4. kierros Suomen Cupin kierrokset 1-4 sekä mahdollinen esikarsintakierros pelataan alueellisina kunkin alueen kaavion mukaan. Aluellisilta kierroksilta etenee jatkoon 5. kierrokselle 13 joukkuetta. Jatkopaikat neljän alueen kesken jaetaan suhteessa ilmoittautuneiden joukkueiden määrään. Samaan aikaan 4. kierroksen kanssa Divari-joukkueet pelaavat keskenään Divarin cup-kierroksen. Divari-kierroksen otteluissa pelataan myös pisteistä Divarin runkosarjassa. 4. kierrokselta ja Divari- kierrokselta jatkoon 5. kierrokselle etenee yhteensä 18 joukkuetta. 5.-8. kierros Suomen Cupin 5. kierroksella kohtaavat alueellisilta kierroksilta jatkavat 13 joukkuetta, sekä Divarikierrokselta jatkavat seitsemän joukkuetta. Nämä 20 joukkuetta jaetaan alueellisiin koreihin, joista suoritetaan otteluparien arvonta yksittäisiin otteluihin. Alemman sarjatason joukkueella on ottelupareissa automaattisesti kotietu. Mikäli joukkueet ovat samalta sarjatasolta, määrittelee kotiedun arpa. Suomen Cupin 6. kierroksella kohtaavat 5. kierrokselta jatkavat 10 joukkuetta, sekä Liigakierrokselta jatkavat kuusi joukkuetta. Nämä 16 joukkuetta jaetaan alueellisiin koreihin, joista suoritetaan otteluparien arvonta yksittäisiin otteluihin. Alemman sarjatason joukkueella on ottelupareissa automaattisesti kotietu. Mikäli joukkueet ovat samalta sarjatasolta, määrittelee kotiedun arpa. Suomen Cupin 7. kierros, eli puolivälierät, on ensimmäinen kierros, jossa otteluparien arvonta suoritetaan valtakunnallisesti. Ottelupareissa myös kotiedun määrittelee arpa. Finaalit Cupin välierien voittajat pelaavat Suomen Cupin finaalissa. Jokaisen alueen kaksi parasta Suomisarja-VI-divisioonien joukkuetta pelaa Suomen Cupin aluefinaalissa. Suomen Cupissa jaetaan seuraavat rahapalkinnot: * Suomen Cupin voittaja: 10 000 € * Suomen Cupin kakkonen: 5 000 € * Suomen Cupin välierien häviäjät: 1 000 € * Aluefinaalien voittajat: 1 000 € == Suomen Cupin mitalistit == Kausi Kultaa Hopeaa 1988–1989 BET S.C. Dalmac 1989–1990 Josba S.C. Dalmac 1990–1991 Viikingit S.C. Dalmac 1991–1992 Josba Jönni 1992–1993 Viikingit Team Botby 1993–1994 Josba Gunners 1994–1995 SSV VFT 1995–1996 Oilers Josba 1997–1998 Viikingit HIFK 1998–1999 SSV Viikingit 1999–2000 Gunners RuRu 2000–2001 SSV Oilers 2001–2002 Oilers Josba 2002–2003 Josba NST 2003–2004 Classic Josba 2004–2005 SSV Oilers 2005–2006 SSV Classic 2006–2007 SSV Oilers 2007–2008 Erä Josba 2008–2009 SSV G-Koovee 2009–2010 Erä Koovee 2010–2011 SPV Ilves 2011–2012 Erä Classic 2012–2013 Happee Classic 2013–2014 Classic SSV 2014–2015 SSV Classic 2015–2016 Happee SSV 2016–2017 EräViikingit Classic 2017–2018 Classic Loviisan Tor 2018–2019 Classic Happee 2019–2020 Classic Nokian KrP 2020–2021 SPV Nokian KrP 2021–2022 Classic SPV 2022–2023 Classic OLS 2023–2024 Nokian KrP SPV == Katso myös == * Suomen Cup * TEHO Sport Suomen Cup (naiset) * Salibandyliiga * Salibandyn miesten I-divisioona * Salibandyn naisten I-divisioona ==Lähteet== *Suomen Cup salibandyliigan sivuilla == Aiheesta muualla == * Naisten salibandyn Suomen Cupin finaaleita 2000-luvulla. Ylen Elävä arkisto. * Miesten salibandyn Suomen Cupin finaaleita 2000-luvulla. Ylen Elävä arkisto. Luokka:Salibandykilpailut Luokka:Suomen salibandy